2020. gada 26. augustā Rīkojums Nr. 462

Rīgā (prot. Nr. 50 7. §)

**Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 "Līdzekļi neparedzētiem gadījumiem"**

1. Atbalstīt apropriācijas pārdali no Izglītības un zinātnes ministrijas budžeta apakšprogrammām uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem" 349 533 *euro* apmērā, tai skaitā:

1.1.  200 330 *euro* apmērā no apakšprogrammas 09.16.00 "Dotācija nacionālās nozīmes starptautisku sporta pasākumu organizēšanai Latvijā", lai lietderīgi izmantotu Covid-19 izplatības dēļ atcelto nacionālās nozīmes starptautisku sporta pasākumu (2022. gada Ziemas Olimpisko spēļu kvalifikācijas turnīra hokejā, 2020. gada Eiropas čempionāta handbolā vīriešiem U-20 B divīzijā un 2020. gada Eiropas čempionāta petankā vienspēlēs) organizēšanai Latvijā 2020. gadā piešķirtos valsts budžeta līdzekļus;

1.2. 149 203 *euro* apmērā no apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem", lai lietderīgi izmantotu valsts budžeta līdzekļus, kas tika ietaupīti saistībā ar Covid-19 izplatības ierobežošanu izsludinātās ārkārtējās situācijas laikā brīvpusdienu nodrošināšanai 1., 2., 3. un 4. klases izglītojamiem.

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Izglītības un zinātnes ministre I. Šuplinska